പിഞ്ചോമനയുടെ ദാരുണാന്ത്യം ജിയാന് കുളത്തില് മീനുകളെ കാണാന് പോകാറുണ്ടെന്ന് നാദാപുരം : അമ്മയുടെ കണ്ണൊന്ന് തെറ്റിയപ്പോള് സംഭവിച്ചത് വലിയ ദുരന്തം. പിഞ്ചോമനയുടെ ദാരുണാന്ത്യത്തില് വിറങ്ങലിച്ച് നാട് . ജിയാന് കുളത്തില് മീനുകളെ കാണാന് പോകാറുണ്ടെന്ന് അയല്വാസികള്. രണ്ടര വയസ് മാത്രം പ്രായമുള്ള പിഞ്ചോമനയുടെ ദാരുണാന്ത്യത്തില് വിറങ്ങലിച്ചു നില്ക്കുകയാണ് പയന്തോങ്ങുകാര്. അമ്മ ചായ ഉണ്ടാക്കുന്നതിനിടയിലാണ് കുട്ടി പുറത്ത് പോയത് .ഈ സമയം മൂത്തകുട്ടി വീട്ടില് തന്നെ ആയിരുന്നു . കണ്ണൂര് ജില്ലയില് നിന്ന് സ്ഥലം മാറി കല്ലാച്ചി ഗവണ്മെന്റ് ഹയര് സെക്കന്ഡറി സ്കൂളിലേക്ക് വന്ന അധ്യാപിക ജിഷ അഗസ്റ്റിന്റെ മകന് ജിയാന് സുജിത്താണ് കുളത്തില് വീണ് മരണപ്പെട്ടത്. രാവിലെ 11 മുതല് കുട്ടിയെ കാണാതായതോടെയാണ് തിരച്ചില് ആരംഭിച്ചത്. ഇവര് താമസിക്കുന്ന പയന്തോങ്ങ് ജുമാമസ്ജിദിന് മുന്വശത്തെ പുത്തന്വീട്ടില് കോട്ടേഴ്സിന് സമീപത്തെ കുളത്തില് മീനുകളെ കാണാന് പോകാറുണ്ടായിരുന്നു ജിയാന്. ബന്ധുക്കളും നാട്ടുകാരും നടത്തിയ തിരച്ചിലിനിടയില് കുളത്തില് കുട്ടിയെ കണ്ടെത്തുകയായിരുന്നു. ഈ സമയത്ത് കുട്ടിക്ക് ശ്വാസം ഉണ്ടായിരുന്നു. ഉടന് വടകരയിലെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. മൃതദേഹം വടകര ജില്ലാ ആശുപത്രി മോര്ച്ചറിയിലേക്ക് മാറ്റി. കുട്ടിയുടെ അച്ഛന് സുജിത്ത് സെബാസ്റ്റിന് സൈനികനാണ്. tragic end Gian was going to see the fish in the pond